*Kivonat a Jászberény Városi Önkormányzat Képviselő-testületének 2018. szeptember 12-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***225/2018. (IX. 12.) határozata***

***A költségvetési előirányzatok átcsoportosításáról, fedezet biztosításáról***

1. A Jászberény Városi Önkormányzat Képviselő-testülete (a továbbiakban: Képviselő-testület) az államháztartásról szóló 2011. évi CXCV. törvény 34. § (1) bekezdésében alapuló hatáskörében eljárva a Jászberény Városi Önkormányzat 2018. évi költségvetési előirányzatainak megállapításáról szóló 3/2018. (II. 15.) önkormányzati rendeletén (a továbbiakban: Költségvetési rendelet) belül az alábbi támogatásokat rendeli el a Költségvetési rendelet 7. § (2) bekezdés a) pontjában nevesített „Általános tartalék” előirányzat terhére:

|  |  |  |  |  |
| --- | --- | --- | --- | --- |
| Módosítás önkormányzati költségvetésben | Támogatott | Támogatási cél | Támogatási összeg Ft | Előirányzat fedezete |
| Felhalmozási célú pénzeszköz átadás államháztartáson kívülre | TRIÓ Rádió Kft. | Adásprocesszor csere | 500 000 | Átcsoportosítás az általános tartalékból |
| Felhalmozási célú pénzeszköz átadás államháztartáson kívülre | Yakuzák SE | Tornapálya gumitalapzatának elkészítése | 500 000 | Átcsoportosítás az általános tartalékból |
| Felhalmozási célú pénzeszköz átadás államháztartáson kívülre | Nagyboldogasszony Római Katolikus Főplébánia | Jászberény Szentkút Plébánia templombelső berendezések felújítása, cseréje | 1 000 000 | Átcsoportosítás az általános tartalékból |
| Működési célú pénzeszköz átadás államháztartáson kívülre | Jászberényi Röplabda Klub | Szeles Péter Emléktorna megrendezésének költségeire | 1 000 000 | Átcsoportosítás az általános tartalékból |
| Működési célú pénzeszköz átadás államháztartáson kívülre | TRIÓ-MÉDIA-JÁSZBERÉNY Kft. | Jászsági Térségi Televízió 2018. év IV. negyedévi működési költségeire | 5 750 000 | Átcsoportosítás az általános tartalékból |
| Működési célú pénzeszköz átadás államháztartáson kívülre | Szolnok Megyei Príma Alapítvány | Területi Príma Gála megrendezése | 100 000 | Átcsoportosítás az általános tartalékból |
| **Összesen** |  |  | **8 850 000** |  |

1. A Képviselő-testület felhatalmazza Jászberény Város Polgármesterét a támogatások Jászberény Városi Önkormányzat képviseletében történő aláírására, valamint megbízza a PH Közgazdasági Iroda vezetőjét az 1. pont szerinti támogatások tárgyában kötendő megállapodások előkészítésére és a támogatások megállapodásban rögzített határidő szerinti utalására.

**Határidő**: 2018. október 5. (a támogatási megállapodás elkészítésére vonatkozóan)

**Felelős**: Dr. Szabó Tamás polgármester

Kiss József, a PH Közgazdasági Iroda vezetője

1. A Képviselő-testület megbízza a PH Közgazdasági Iroda vezetőjét, hogy a fenti változásokat a költségvetési rendelet következő módosítása során terjessze a Képviselő-testület elé.

**Határidő**: a költségvetési rendelet következő módosítása

**Felelős**: Kiss József, a PH Közgazdasági Iroda vezetője

***Erről:***

1. Támogatással érintett szervezetek,
2. Pénzügyi és Költségvetési Bizottság valamennyi tagja,
3. a PH Közgazdasági Iroda – helyben,
4. a PH Számvitel Iroda – helyben,
5. Képviselő-testület valamennyi tagja,
6. Irattár ***é r t e s ü l n e k***.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. szeptember 13.*

*(Dr. Bessenyei Lilla)*

*irodavezető*